ብሄራዊ ሊግ ፡ በማጠቃለያ ውድድሩ 3ኛ ቀን ውሎ ሶሎዳ አድዋ ፣ ከፋ ቡና እና ለገጣፎ ድል ቀንቷቸዋል
የኢትዮጵያ ብሔራዊ ሊግ የማጠቃልያ ውድድር በባቱ (ዝዋይ) ከተማ መከናወኑን ቀጥሏል፡፡ 3ኛ ቀኑን በያዘው ውድድርም ዛሬ በተደረጉ ጨዋታዎች ከፋ ቡና ፣ ሶሎዳ አደዋ እና ለገጣፎ ከተማ ድል ቀንቷቸዋል፡፡08:00 ላይ በባቱ ሜዳ ከፋ ቡና ከ ወሊሶ ከተማ ባደረጉት የምድብ ሐ ጨዋታ ከፋ 2-1 አሸንፏል፡፡የከፋ ቡናን የድል ጎሎች ምንተስኖት ታረቀኝ እና ተካልኝ መስፍን ሲያስቆጥሩ የወሊሶን ብቸኛ ጎል ሙሴ እንዳለ አስቆጥሯል፡፡በተመሳሳይ 08:00 በሼር ሜዳ በተካሄደው የምድብ መ ጨዋታ ሶሎዳ አደዋ ሽሬ እንደስላሴን 2-1 አሸንፏል፡፡ የሶሎዳ አደዋን የድል ጎሎች ሽብሪል ጅራታ እና በፍቃዱ አለማየሁ ሲያስቆጥሩ የሽሬ እንደስላሴን ብቸኛ ጎል ያሲን አህምድ አስቆጥሯል፡፡10:00 ላይ በባቱ ሜዳ ከምድብ ሐ በተደረገ ሌላ ጨዋታ ዞናቸውን በቻምፒዮንነት ያጠናቀቁት መተሀራ ስኳር እና አንበሪቾ 1-1 በሆነ አቻ ውጤት ተለያይተዋል፡፡ወንድወሰን ምህረቴ አንበሪቾን ቀዳሚ ሲያደርግ ዮርዳኖስ ዮሃንስ መተሃራ ስኳርን አቻ ያደረገች ግብ አስቆጥሯል፡፡በተመሳሳይ 10:00 በሼር ሜዳ ላይ ከምድብ መ በተደረገ ጨዋታ ለገጣፎ ከተማ ዳባት ከተማን 2-1 አሸንፏል፡፡ የለገጣፎን የድል ጎሎች ብሩክ መርጊያ እና ልደቱ ለማ ሲያስቆጥሩ የዳባት ከተማን ብቸኛ ጎል ግዮን መላኩ አስቆጥሯል፡፡ውድድሩ ነገ በእረፍት ምክንያት የማይደረግ ሲሆን ረቡዕ 2ኛ የምድብ ጨዋታዎች ይጀምራሉ፡፡ ደሴ ከ አማራ ፖሊስ (ሼር ሜዳ) ሚዛን አማን ከ አራዳ ክ/ ከተማ (ባቱ ሜዳ) ወልቂጤ ከተማ ከ ሞጆ ከተማ (ሼር ሜዳ) ዲላ ከተማ ከ ቡታጅራ ከተማ (ባቱ ሜዳ)